**Tehtävä kansallisista suurmiehistä:**

* Elias Lönnrot
* Johan Ludvig Runeberg
* Zacharias Topelius
* Johan Vilhelm Snellman
1. Hanki heidän tuotantoaan ja merkitystään valottavia syventäviä artikkeleita. Tietoa löydät tämän jakson ” Thinglink: Suomalaisuuden rakentajat”-osuudesta. Lisäksi sopivia artikkeleita löydät esimerkiksi historian yleisteoksista tai esimerkiksi lukion äidinkielen oppikirjoista.
2. Pohdi, miten suurmiehiä on käsitelty suomalaisessa historiankirjoituksessa.

– Mitä asioita olemme merkkihenkilöistä kertoneet?

– Miten merkkihenkilöiden esittelyssä ilmeni vahva suomalaiskansallinen lataus?

– Onko joitakin asioita, joista olemme merkkihenkilöiden kohdalla vaienneet tai sivuuttaneet?

Alle on koottu joitakin näkökulmia suurhenkilöiden ”suureen” kertomukseen Esim:

 – Lönnrot: Kuinka paljon hän itse sepitti runoja?

– Runeberg: Nykyajan näkökulmasta hän oli kovin sotaa ihannoiva henkilö, ihannoi myös nuoria sotilaita kansallisessa hengessä.

– Topelius: Hänet muistetaan usein suomalaiskansallisista ja jopa paatoksellisista saduista, mutta kuinka usein mainitaan, että hän oli myös tiedemies, joka tutki eri kansanosien tapoja ja kulttuuria? Eikä hän edes pitänyt lapsista, vaikka hänet muistetaan ”Suomen lasten satusetänä”

 – Snellman: Korostetaanko tämän suomalaisen suurmiehen vaikutteita Saksasta? Entä käsitelläänkö häneen kohdistunutta arvostelua esimerkiksi nälkävuosina?

1. Tarkastele suurmiesten merkitystä historian merkkihenkilöinä nykyajan näkökulmasta. Mitä jos kyseinen henkilö eläisi 2000-luvulla ja hänen kiinnostuksensa kohteet olisivat samat kuin 1800-luvulla. Mitä merkittävää hänen pitäisi tehdä noustakseen historian suurmieheksi, josta kirjoitettaisiin vuosisatoja myöhemmin?